Държавен вестник, бр. 32, 2011 г., стр. 13

БРОЙ  32	
Д Ъ Р Ж А В Е Н  В Е С Т Н И К 	
СТР.  13  
МИНИСТЕРСКИ СЪВЕТ
ПОСТАНОВЛЕНИЕ № 95 
ОТ 11 АПРИЛ 2011 Г.
за изменение на Постановление № 44 на 
Министерския съвет от 2010 г. за определяне 
на зоните във въздушното пространство на 
Република България, в които се ограничава 
въздухоплаването (ДВ, бр. 25 от 2010 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 2, ал. 2 след думата „суверени­
тет“ се поставя запетая и думите „и полети 
за търсене и спасяване“ се заменят със „за 
търсене и спасяване, медицинска евакуация, 
антитерористични операции и свързаните с тях 
тренировъчни мисии и учения“.
Заключителна разпоредба
§ 2. Постановлението влиза в сила от 
12 април 2011 г.
Министър-председател: 
Бойко Борисов
Главен секретар на Министерския съвет: 
Росен Желязков
4722
ПОСТАНОВЛЕНИЕ № 96 
ОТ 12 АПРИЛ 2011 Г.
за приемане на Наредба за условията и реда 
за осъществяване на дейностите, свързани с 
оръжията, боеприпасите, взривните вещества 
и пиротехническите изделия, и контрола над 
тях в Министерството на вътрешните работи
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за усло­
вията и реда за осъществяване на дейностите, 
свързани с оръжията, боеприпасите, взривните 
вещества и пиротехническите изделия, и кон­
трола над тях в Министерството на вътрешните 
работи.
Заключителна разпоредба
Параграф единствен. Отменя се Наредба­
та за условията и реда за осъществяване на 
дейностите, свързани с взривните вещества, 
огнестрелните оръжия и боеприпасите, и кон­
трола над тях в Министерството на вътреш­
ните работи, приета с Постановление № 264 
на Министерския съвет от 2004 г. (обн., ДВ, 
бр. 89 от 2004 г.; изм. и доп., бр. 62 от 2007 г. 
и бр. 5 от 2010 г.).
Министър-председател: 
Бойко Борисов
Главен секретар на Министерския съвет: 
Росен Желязков
НАРЕДБА
за условията и реда за осъществяване на дей­
ностите, свързани с оръжията, боеприпасите, 
взривните вещества и пиротехническите из­
делия, и контрола над тях в Министерството 
на вътрешните работи
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят условията и 
редът за осъществяване на дейностите, свързани 
с оръжията, боеприпасите, взривните вещества 
и пиротехническите изделия (ОБВВПИ), и кон­
тролът над тях в Министерството на вътрешните 
работи (МВР).
Чл. 2. В Министерството на вътрешните 
работи се осъществяват следните дейности с 
ОБВВПИ:
1. придобиване, съхранение и отчет на 
ОБВВПИ;
2. транспортиране с автомобилен транспорт 
и пренасяне на ОБВВПИ;
3. извършване на технически прегледи и 
даване на експертна оценка за техническа 
годност на оръжията и боеприпасите;
4. ремонтиране и бракуване на оръжия, 
унищожаване на ОБВВПИ;
5. продажба на ОБВВПИ и отдаване под 
наем на огнестрелни оръжия на физически и 
юридически лица;
6. контрол върху дейностите с ОБВВПИ.
Г л а в а  в т о р а
ПРИДОБИВАНЕ, СЪХРАНЕНИЕ И ОТЧЕТ 
НА ОРЪЖИЯ, БОЕПРИПАСИ, ВЗРИВНИ ВЕ­
ЩЕСТВА И ПИРОТЕХНИЧЕСКИ ИЗДЕЛИЯ
Раздел I
Придобиване на оръжия, боеприпаси, взривни 
вещества и пиротехнически изделия
Чл. 3. (1) Министерството на вътрешните 
работи придобива ОБВВПИ чрез закупуване 
при условията и по реда на Закона за общест­
вените поръчки и подзаконовите актове по 
прилаганeто му.
(2) Министерството на вътрешните работи 
придобива ОБВВПИ:
1. чрез закупуване от лица, притежаващи 
разрешения за производство или търговия, 
издадени при условията и по реда на Закона за 
оръжията, боеприпасите, взривните вещества и 
пиротехническите изделия (ЗОБВВПИ);
2. от внос и/или трансфер от търговски 
дружества, притежаващи лиценз за извър­
шване на износ, внос и трансфер на оръжия, 
издаден при условията и по реда на Закона за 
експортния контрол на оръжия и изделия и 
технологии с двойна употреба и правилника 
за прилагането му.